Document ID: 31986R1793

*****
ΚΑΝΟΝΙΣΜΟΣ (ΕΟΚ) αριθ. 1793/86 ΤΗΣ ΕΠΙΤΡΟΠΗΣ
της 10ης Ιουνίου 1986
περί παύσεως της αλιείας του σκουμπρίου από πλοία με σημαία της Ολλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται απο σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1986, και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 1141/86 (4), προβλέπει τις ποσοστώσεις για σκουμπρί για το 1986·
ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που έχει διατεθεί·
ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σκουμπρίου στα ύδατα των διαιρέσεων CIEM II (εκτός ζώνης ΕΟΚ), V b (ζώνη ΕΟΚ), VI, VII, VIII (εκτός VIII c), ΧΙ και ΧΙV από πλοία με σημαία της Ολλανδίας ή νηολογημένα στην Ολλανδία, έφθασαν τις ποσοστώσεις που είχαν διατεθεί για το 1986·
ότι η Ολλανδία απαγόρευσε την αλιεία για αυτό το απόθεμα από τις 4 Ιουνίου 1986· ότι πρέπει κατά συνέπεια η ημερομηνία να κρατηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων σκουμπρίου στα ύδατα των διαιρέσεων CIEM II (εκτός ζώνης ΕΟΚ), V b, (ζώνη ΕΟΚ), VI, VII, VIII (εκτός VIII c), ΧΙ και ΧΙV ΧΙΙ, από πλοία με σημαία της Ολλανδίας ή νηολογημένα στην Ολλανδία, εκτιμάται ότι έχει εξαντλήσει τις ποσοστώσεις που είχαν διατεθεί στην Ολλανδία για το 1986.
Απαγορεύεται η αλιεία σκουμπρίου στα ύδατα των διαιρέσεων CIEM II (εκτός ζώνης ΕΟΚ), V b (ζώνη ΕΟΚ), VI, VII, VIII (εκτός VIII c), ΧΙ και ΧΙV καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση σκουμπρίου που έχει αλιευθεί στις διαιρέσεις αυτές από πλοία με σημαία της Ολλανδίας ή νηολογημένα στην Ολλανδία, από την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 4 Ιουνίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες 10 Ιουνίου 1986.

Labels: 18
6